Public procurement notice: Contract Award Notice
Published: 2025-02-26
Buyer: Pirkanmaan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85120000: Medical practice services
Estimated value: 8800000 EUR

Technical requirements: Kyseessä on hankintalain (1397/2016) liitteen E mukainen sosiaali- ja terveyspalvelun hankinta, jonka perustana on lain 109 §:n mukainen hankintamenettely. Hankintamenettelynä on avoimen menettelyn kaltainen hankintamenettely, jossa noudatetaan hankintalain 3 § mukaisia periaatteita.
Pirkanmaan hyvinvointialue hankkii kotihoidon ja asumispalveluyksiköiden asiakkaiden lääkäripalveluita täydentämään hyvinvointialueen omaa palvelutuotantoa. Lisäksi hankitaan kotihoidon ja asumispalveluyksiköiden hoitohenkilökunnalle suunnattu puhelintakapäivystys. Hankinnan tavoitteena on, että palvelut ovat vaikuttavia ja mahdollistavat asiakkaiden omassa kodissa ja asumispalveluyksikössä asumisen sekä vähentävät heidän tarpeettomia päivystyskäyntejä ja sairaalahoitoa. Hankinta on jaettu kahteen osaan seuraavasti: 1. Kotihoidon ja asumispalveluyksiköiden lääkäripalvelu 2. Kotihoidon ja asumispalveluyksiköiden puhelintakapäivystys Kumpaankin osa-alueeseen valitaan yksi palveluntuottaja tuottamaan palvelua. Hankittavat palvelut kuvataan tarkemmin hankintasopimusluonnoksessa ja sen liitteissä.
Hankinta koskee noin 3000 asiakkaan lääkäripalvelua. Asiakkaista noin 1700 on säännöllisen kotihoidon ja yhteisöllisen asumisen asiakkaita ja vajaat 1300 asiakasta asuu asumispalveluyksiköissä (ympärivuorokautinen palveluasuminen ja laitoshoito). Asiakkaat asuvat Tampereen, Oriveden, Ikaalisten, Sastamalan ja Punkalaitumen kuntien alueella. Lääkäripalvelu muodostuu yksiköissä paikan päällä 1-2 kuukauden välein tehtävistä lähikierroista, 1-2 viikon välein etänä tehtävistä kierroista ja lääkärin tavoitettavuudesta virka-aikana puolikiireellisiä asioita varten. Palveluun kuuluu myös päivystysluonteiset etäkonsultaatiot ympäri vuorokauden, joita on arviolta kuukaudessa noin 300. Palvelut tuotetaan kapitaatioperiaatteella eli tuottaja vastaa kaikista vastuulleen kuuluvien kotihoidon ja asumispalveluyksiköiden asiakkaiden kodissa toteutettavista lääkäripalveluista huolimatta palvelutarpeen asiakaskohtaisesta vaihtelusta. Lisäksi hankinta sisältää lääkäripalvelujen tuottajalle enintään 800 asiakkaan pakollisen option myöhemmin tarkennettavalle alueelle Pirkanmaan hyvinvointialueella. Optio otetaan käyttöön noin 300-400 asiakkaan kokonaisuuksina. Tilaaja päättää option käytöstä sopimuskauden aikana. Option käytöstä ja palvelutuotannon käynnistämisen ajankohdasta neuvotellaan vähintään 2 kuukautta ennakkoon palveluntuottajan kanssa. Option käytön syynä voi olla esimerkiksi hyvinvointialueen oman tuotannon rekrytointihaasteet tai kokonaisulkoistusten tuotantotapamuutokset. Sopimuskausi alkaa 1.3.2025. Sopimuskausi on toistaiseksi voimassaoleva. Sopimuksen irtisanomisehdot on kuvattu Hankintasopimusluonnos lääkäripalvelun hankinnasta kotihoitoon ja asumispalveluyksiköihin (osa-alue 1). Hankittava palvelu kuvataan tarkemmin hankintasopimusluonnoksessa ja sen liitteessä Liite 5a, Palvelukuvaus kotihoidon ja asumispalvelujen asiakkaiden lääkäripalvelu. Lääkäripalvelun hankintavaiheessa suunniteltu palvelualue on määritelty tarjouspyynnön liitteessä 3.
Hankinta koskee kotihoidon ja asumispalveluyksiköiden hoitohenkilökunnalle tuotettavaa puhelintakapäivystystä. Palvelua tarjotaan kaikkina viikonpäivinä ja juhlapyhinä ympärivuorokautisesti. Puheluiden määrä on noin 600 puhelua kuukaudessa. Palveluntuottaja vastaa myös arvioidun määrän ylittävistä puheluista. Puhelintakapäivystyksen palvelua tuotetaan Pirkanmaan hyvinvointialueen hallinnoimiin tai ostopalveluna toteutettaviin asumispalveluyksiköihin sekä kotihoidon alueille seuraavasti: - Virtain, Ruoveden, Ylöjärven, Hämeenkyrön, Nokian, Pirkkalan, Lempäälän, Vesilahden, Urjalan, Akaan, Valkeakosken, Pälkäneen, Kangasalan ja Kuhmoisten kuntien/kaupunkien alueella toimiville asumispalveluyksiköille ja kotihoidon alueille - Sastamalan kaupungin ja Punkalaitumen kunnan alueilla toimiville asumispalveluyksiköille - Tampereen kaupungin alueella toimiville asumispalveluyksiköille ja kotihoidon alueille, joihin palvelua ei tuoteta osana Tilaajan Kotihoidon ja asumispalveluyksiköiden lääkäripalvelusopimusta (10801/2024, osa-alue 1) Palvelualue saattaa muuttua sopimuskauden aikana, jos Tilaaja päättää ottaa käyttöön, jonkin edellä mainitun kunnan/kaupungin alueella, Kotihoidon ja asumispalveluyksiköiden lääkäripalvelusopimukseen (10801/2024, osa-alue 1) sisältyvän option. Em. lääkäripalvelun hankintasopimuksen mukaan Palveluntuottaja vastaa itse vastuulleen kuuluvan palvelualueen puhelintakapäivystyksestä, ja tämän puhelintakapäivystyksen hankintasopimuksen (10801/2024, osa-alue 2) mukaista puhelintakapäivystystä hankitaan lääkäripalvelun hankintasopimuksen ulkopuolelle jääville palvelu- ja toimintayksiköille. Tilaaja ja palveluntuottaja neuvottelevat option mahdollisesta käytöstä, ajankohdasta ja sen edellyttämistä järjestelyistä mahdollisimman ajoissa, kuitenkin vähintään yksi (1) kuukausi ennen palvelutuotannon suunniteltua käynnistymistä. Sopimuskausi alkaa 1.3.2025. Sopimuskausi on toistaiseksi voimassaoleva. Sopimuksen irtisanomisehdot on kuvattu Hankintasopimusluonnos puhelintakapäivystyksen hankinnasta kotihoitoon ja asumispalveluyksiköihin (osa-alue 2). Hankittava palvelu kuvataan tarkemmin hankintasopimusluonnoksessa sekä hankintasopimuksen liitteessä Liite 5b Palvelukuvaus kotihoidon ja asumispalvelujen puhelintakapäivystys. Hankintavaiheessa suunniteltu palvelualue on määritelty tarjouspyynnön liitteessä 4.


Winner: Medimatkat OY
Number of bids: 7